THREL พุ่งกระฉูด 15% นิวไฮรอบ 2 ปีครึ่ง เก็งกำไรทางเทคนิค-ลุ้นทดสอบเป้า 6 บาท
THREL พุ่งกระฉูด 15% นิวไฮรอบ 2 ปีครึ่ง เก็งกำไรทางเทคนิค-ลุ้นทดสอบเป้า 6 บาท โดย ณ เวลา 16:05 น. อยู่ที่ระดับ 5.55 บาท บวก 0.73 บาท
THREL พุ่งกระฉูด 15% นิวไฮรอบ 2 ปีครึ่ง เก็งกำไรทางเทคนิค-ลุ้นทดสอบเป้า 6 บาท โดย ณ เวลา 16:05 น. อยู่ที่ระดับ 5.55 บาท บวก 0.73 บาท
7 ก.พ. 2565

ผู้สื่อข่าวรายงานว่า วันนี้(7ก.พ.2565) บริษัท ไทยรีประกันชีวิต จำกัด (มหาชน) หรือ THREL ณ เวลา 16:05 น. อยู่ที่ระดับ 5.55 บาท บวก 0.73 บาท หรือ 15.15% ด้วยมูลค่าซื้อขาย 406.39 ล้านบาท ราคาหุ้นนิวไฮในรอบ 2 ปี 6 เดือน โดยเทียบตั้งแต่หุ้นยืนอยู่ที่ระดับ 5.55 บาท เมื่อวันที่ 17 ก.ค.2562

ด้านบล.ซีจีเอส-ซีไอเอ็มบี ระบุในบทวิเคราะห์วันนี้(7ก.พ.65) ว่า แนะนำ “ซื้อ” THREL โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณกาณซื้อขายที่เพิ่มสูงขึ้น หลังจากปรับตัวเพิ่มขึ้นทะลุผ่านแนวต้านสำคัญขึ้นไป ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง
ส่วนสัญญาณเทคนิค MACD เคลื่อนไหวออกด้านข้างในแดนบวก โดยเครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มของสัญญาณ RSI ปรับตัวเพิ่มขึ้นเข้าใกล้ระดับ 70%
โดยแนะนำซื้อ THREL ให้แนวรับอยู่ที่ 5.20-5.10 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 5.70-6 00 บาท ขณะที่จุด STOP LOSS ราคาหุ้นปิดต่ำกว่า 4.90 บาท